*Ո Ր Ո Շ ՈՒ Մ*

*Կատարողական վարույթը կասեցնելու մասին*

*«20» 03.2019թ. ք.Ալավերդի*

*Հարկադիր կատարումն ապահովող ծառայության Լոռու մարզային բաժնի հարկադիր կատարող` արդարադատության կապիտան՝ Արտակ Աղեկյանս, ուսումնասիրելով 04.06.2018թ. վերսկսված թիվ 06/02-01739496 կատարողական վարույթի նյութերը.*

*ՊԱՐԶԵՑԻ*

*Լոռու մարզի ընդհանուր իրավասության դատարանի կողմից 07.12.2015թ-ին տրված թիվ ԼԴ1/0530/02/15 կատարողական թերթի համաձայն պետք է Վաղարշ Գուրգենի Գալստյանից և Ամալյա Իլյուշի Չոբանյանից համապարտության կարգով հօգուտ «Ինեկոբանկ» ՓԲԸ-ի բռնագանձել 1.975.263 ՀՀ դրամ, որպես վարկի ընդհանուր պարտք, 39.506 ՀՀ դրամ և 4.000 ՀՀ դրամ, որպես հայցվորի կողմից նախապես վճարված պետական տուրքի գումար: Հաշվեգրել և բռնագանձել նաև տոկոսներ, սկսած 22.06.2015թ-ից մինչև պարտավորության փաստացի մարման օրը: Բռնագանձումը տարածել պարտապաններ Ամալյա Իլյուշի Չոբանյանի և Վաղարշ Գուրգենի Գալստյանի գույքի վրա:*

*Համաձայն «Դատական ակտերի հարկադիր կատարման մասի­ն» ՀՀ օրենքի 66 հոդվածի և 67 հոդվածի «ա» կետի բռնագանձել 5%-ի չափով ՀՀ դրամ, որպես կատարողական գործողությունների կատարման ծախս։*

*Պահանջատիրոջ գրության համաձայն պարտապանի պարտքը 10.08.2018թ-ի դրությամբ կազմում է 5.475.688 ՀՀ դրամ:*

*Պարտապան Վաղարշ Գուրգենի Գալստյանի անվամբ Հարկադիր կատարումն ապահովող ծառայույթյան Լոռու մարզային բաժնի Ալավերդի-Թումանյան տարածաշրջանի բաժանմունքում հարուցված է նաև թիվ 00819612 կատարողական վարույթը՝ հօգուտ «Արեգակ» ՈՒՎԿ ՓԲԸ-ի 801.222 ՀՀ դրամ բռնագանձելու պահանջով և թիվ 01806910 կատարողական վարույթը՝ հօգուտ «ՍԵՖ Ինտերնեյշնլ» ՈՒՎԿ ՍՊԸ-ի 596.018 ՀՀ դրամ բռնագանձելու պահանջով:*

*Կատարողական գործողությունների կատարման ընթացքում արգելադրվել է պարտապան՝ Վաղարշ Գուրգենի Գալստյանին համատեղ սեփականության իրավունքով պատկանող Լոռու մարզի Լեջան համայնքում թիվ 127-027 , 127-124 , 110-017 ծածկագրերով վարելահողերը և թիվ 005-001 ծածկագրով բնակելի տունը , ինչպես նաև սեփականության իրավունքով պատկանող գրավի արառկա հանդիսացող МТЗ—52 մակնիշի 12-86ԼՏ պետհամարանիշի տրակտորը:*

*Վերոգրյալի հիման վրա 25.07.2018թ-ին պարտապանին սեփականության իրավունքով պատկանող , գրավի արառկա հանդիսացող МТЗ—52 մակնիշի 12-86ԼՏ պետհամարանիշի տրակտորը ներկայացվել է հարկադիր էլեկտրոնային աճուրդ վաճառքի՝ 1.260.000 ՀՀ դրամ մեկնարկային գնով:*

*Կատարողական գործողությունների կատարման ընթացքում պարտապանին սեփականության իրավունքով պատկանող, գրավի արառկա հանդիսացող МТЗ—52 մակնիշի 12-86ԼՏ պետհամարանիշի տրակտորի /լոտ 315459/ գինը նվազել է և 20.03.2019թ. դրությամբ կազմում է 355.861 ՀՀ դրամ , իսկ պարտապանի ընդհանուր պարտքը 6.872.928 ՀՀ դրամ:*

*Ի կատարումն կատարողական թերթի ձեռնարկված կատարողական գործողությունների ընթացքում պարտապան Վաղարշ Գուրգենի Գալստյանին այլ սեփականության իրավունքով պատկանող գույք՝ ներառյալ դրամական միջոցներ և արժեթղթեր , ինչպես նաև գույքային իրավունքներ հայտնաբերելու , դրանց գտնվելու վայրը , կազմն ու քանակը պարզելու նպատակով «Դատական ակտերի հարկադիր կատարման մասին» ՀՀ օրենքի 40 հոդվածի 3 –րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների , ինչպես նաև ՀՀ տարածքում գործող բոլոր առևտրային բանկերին։*

*Այսպիսով , պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք , գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

*Արդյունքում պարտապան Վաղարշ Գուրգենի Գալստյանին պատկանող , այլ գույքային իրավունքներ և դրամական միջոցներ չեն հայտնաբերվել , որոնց վրա հնարավոր լինի տարածել բռնագանձում։*

*Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

*Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, ''Դատական ակտերի հարկադիր կատարման մասին'' ՀՀ օրենքի 28-րդ հոդվածով և 37-րդ հոդվածի 8-րդ կետով`*

*ՈՐՈՇԵՑԻ*

*Կասեցնել՝ 04.06.2018թ. վերսկսված թիվ 06/02-01739496 կատարողական վարույթը 60-օրյա ժամկետով.*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

*Որոշման պատճեն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

*Հարկադիր կատարող Ա.Աղեկյան*